tomron87/hebrew-wikipedia-sentences-corpus huggingface dataset:
באוקטובר 2012 דורג "Iris" במקום הראשון במצעד "100 שירי הפופ המובילים 1992–2012" של בילבורד, שדירג את שירי המעלה הראשונים של 20 השנים הראשונות במצעד המיינסטרים.
ברשימה הוצגו גם הלהיטים "Slide" של The Goo Goo Dolls, המדורגים במקום התשע, ו-"Name" במקום 24. The Goo Goo Dolls הם המוזיקאים היחידים שהיו להם שלושה שירים ברשימה, שניים שברו את העשירייה הראשונה ושלשתם דורגו בין 25 הראשונים.
Iowa הוא אלבומם השני של להקת הנו-מטאל האמריקאית סליפנוט.
האלבום יצא לאור ב-28 באוגוסט 2001 על ידי חברת התקליטים Roadrunner Records, בהפקת רוס רובינסון וסליפנוט.
שם האלבום קרוא על שם מדינת איווה שבארצות הברית, בה נולדו או גדלו חברי הלהקה.
לאחר צאת האלבום הראשון של הלהקה, "Slipknot", גברו הלחץ והמתח בין חברי הלהקה ומערכות היחסים שלהם התערערו.
הם תיארו את תקופת האלבום כזמן האפל ביותר בקריירה שלהם, והוא נחשב לאלבומם הכבד והאפל ביותר.
למרות הבעיות והריבים בתוך והלהקה, סליפנוט קידמו את האלבום באמצעות סיבוב הופעות חיות עולמי שנמשך כשנה.
האלבום היווה הצלחה גדולה ללהקה, וכיכב ברשימת עשרת האלבומים הנמכרים ביותר בתשע מדינות שונות.
שירי האלבום, אשר הבולטים ביניהם הם השירים People=Shit, Disasterpiece, The Heretic Anthem והשירים מועמדי פרס גראמי Left Behind ו-My Plague, זכו לביקורות חיוביות.
האלבום זכה למעמד של אלבום פלטינה בארצות הברית וקנדה, למעמד של אלבום זהב בבריטניה, גרמניה, אוסטרליה ויפן, ומהדורה מיוחדת שלו הוצאה לאור ב-1 בנובמבר 2011 לחגיגת עשור להוצאת האלבום המקורי.
האלבום המחודש היה מלווה בין היתר באלבום וידאו בשם Disasterpieces ובסרט בשם Goat בבימויו של חבר הלהקה שון קראהן.
Iowa הופק והוקלט באולפני Sound City ו-Sound Image שבלוס אנג'לס בהפקת רוס רובינסון, אשר הפיק את אלבומם הבכורה של הלהקה.
המתופף ג'ואי ג'ורדיסון והבסיסט פול גריי החלו לעבוד על מוזיקה חדשה ביחד באוקטובר 2000 וכתבו את רוב החומר לשירי האלבום, וזאת בזמן שכמה מחברי הלהקה רצו לקחת הפסקה לאחר סיבובי ההופעות לקידום אלבומם הראשון.
ב-17 בינואר 2001, הלהקה החלה להקליט את האלבום.
תקופת הקלטת האלבום נחשבת בידי חברי הלהקה לתקופה הקשה ביותר שלהם.
גורמים שונים, ביניהם התמכרותו של הסולן קורי טיילור לאלכוהול, התמכרותם לסמים של כמה מחברי הלהקה, בעיות אישיות וריבים שונים השפיעו על המצב המתוח ששרר בלהקה.
למרות היותו חבר בלהקה משנת 1999, Iowa היה האלבום הראשון שבו הגיטריסט ג'ים רוט היה מעורב באופן משמעותי, היות שהצטרף אליהם בשלבים המאוחרים של הקלטת אלבום הבכורה.
בריאיון למגזין Guitar בנובמבר 2001, הוא אמר כי "זה היה מרגש ומפחיד להיות חלק מהתהליך העצום הזה" והוסיף כי לא שרר לחץ בינו לבין הגיטריסט מיק תומסון.
בריאיון למגזין FHM בדצמבר 2001, קורי טיילור אמר כי הוא הציב את עצמו במצבים מסוימים כדי להשיג את ביצועיו הקוליים באלבום.
במהלך הקלטת השיר האחרון באלבום, Iowa, הוא היה עירום לגמרי, הקיא על עצמו וחתך את עצמו עם שברי זכוכית.
הוא הסביר זאת באומרו כי "זה המקום שממנו הדברים טובים ביותר מגיעים.
אתה חייב לשבור את עצמך כדי לבנות משהו גדול".
בזמן הקלטת האלבום, המפיק רוס רובינסון נפצע בתאונת אופנים ושבר את גבו.
הוא חזר לאולפן ההקלטות לאחר יום של טיפולים בבית חולים, ו"שם את כל כאבו באלבום" להערצת חברי הלהקה.
לפני השקת האלבום, חברי סליפנוט הבטיחו אלבום בעל תוכן יותר אפל מאשר הקודם לו, והם זכו לשבחים בנוגע להשגת מטרה זו.
בראיון בשנת 2008, חבר הלהקה שון קראהאן אמר כי הם חייבים את עבודתם באלבום למצבם באותה תקופה, באומרו: "כשעשינו את Iowa, שנאנו אחד את השני.
שנאנו את העולם; העולם שנא אותנו".
הם זכו לשבחים גם בדבר שימושיהם במגוון כלי נגינה שונים.
מגזין NME ציין כי "כל שטח אפשרי מכוסה: גיטרות, כלי הקשה, תזזיות אלקטרוניות, צעקות תת-אנושיות".
אף על פי ש-Iowa נחשב לאלבומם האפל ביותר של הלהקה, באלבום כמה שירים הכוללים מלודיה, אשר הבולטים ביניהם הם Everything Ends ו-Left Behind.
ביום השנה ה-13 להפצת האלבום, מגזין Revolver ביקר את האלבום כ"האלבום האקסטרימי ביותר שלהם עד כה".
הם השוו כמה שירים מתוכו, ביניהם People=Shit, Disasterpiece ו-The Heretic Anthem, לז'אנר הדת' מטאל מאשר שאר שירי הנו-מטאל באלבום.
Iowa המשיך את סגנון המילים שהסולן קורי טיילור כתב באלבום הבכורה של סליפנוט; מילות השירים כוללות שימוש חזק במטפורה לתיאור נושאים כמיזנתרופיה, סוליפסיזם, גועל, כעס, פסיכוזה, חוסר אמון ודחייה.
במילים נעשה שימוש רב בניבולי פה; הכותב דייוויד פריקה ממגזין Rolling Stone כתב כי "אין הרבה הלם בשימוש במילים Fuck ו-Shit, היות שטיילור משתמש בווריאציות של המילים הללו קצת יותר מ-40 פעמים במהלך ה-66 דקות של Iowa".
דיסק ראשון - אלבום מהדורת העשור
דיסק שני - הופעה חיה בלונדון ארנה כחלק מסיבוב ההופעות Disasterpieces, שנת 2002
שון קראהאן - כלי הקשה, קולות רקע, עריכה
קרייג ג'ונס - סמפלרים, דגימת קולות
כריס פהאן - כלי הקשה, קולות רקע
פול גריי - גיטרה בס
סיד וילסון - תקליטנות, שירה ב-(515)
סטיב רוס - עוזר מנהל
דני נוזל - מדריך סיבובי הופעות
דייב קירבי ונייל וורנוק - עובדים מטעם "The Agency Group"
מייק פרזר - הנדסת אודיו
אנדי וואלאס וג'ואי ג'ורדיסון - מיקסינג
סטיב סיסקו - עוזר הנדסת אודיו
סטיב ריצ'רדס - מפיק מיוחד
שון קראהאן - ניהול יצרתי, צילום
t42design - ניהול אמנותי, עיצוב
ג'ואי ג'ורדיסון - עיצוב לוגואים
סטפן ססקיס וניל זלוזוור - צילום
iptables היא תוכנה המגיעה עם מערכות לינוקס שונות, המאפשרת למנהל מערכת הלינוקס לשנות בעזרת פקודות את מערכת המידע הטבלאית הליבתית (הנקראת בעצמה iptables) ואת חוקי ההתנהגות (rules) שהיא מכילה, כבסיס לפעילותה התקנית של חומת האש של מערכת הלינוקס בה השינוי נעשה.
לרוב, כלי זה מותקן מראש בהפצות לינוקס תחת הנתיב usr/sbin/iptables/ והגדרת ברירת המחדל שלו היא לאפשר את כל סוגי התעבורה הנכנסת והיוצאת עד אשר יוגדר אחרת על ידי מנהל המערכת.
בשילוב מוצרי אבטחה נוספים, כלי Iptables מהווה לרוב נדבך חשוב במערך אבטחת רשתות מחשבים.
בדומה ל-Netfilter, גם Iptables מיושמת באמצעות מודולים.
כדי להפעיל את כלי ה-Iptables בצורה תקינה, חייב מנהל המערכת להיות בעל הרשאות גבוהות אחרת צפויות שגיאות והכלי לא יתפקד כנדרש ממנו.
לכללי ה-Iptables ישנן חלופות גרפיות (ממשק GUI) כגון: Firestarter שכדאי לעבוד איתן במיוחד בחיבור מרוחק (SSH), הקלדת פקודה שגויה יכולה לנעול את הגישה למערכת לצמיתות עד שמנהל המערכת ישחרר את הנעילה באופן ידני ופיזי.
בעזרת כללים שונים הנקראים שרשראות רשאי מנהל המערכת לקבוע איזה תעבורת רשת תמשיך אל יעדה ואיזה תיחסם:
PREROUTING - טיפול בחבילת המידע לפני הניתוב.
INPUT - טיפול בחבילת המידע בעת הכניסה למערכת.
FORWARD טיפול בחבילות מידע המיועדות לניתוב.
OUTPUT - טיפול בחבילות המידע היוצאות מהישות עצמה.
POSTROUTING - טיפול בחבילת המידע לאחר הניתוב.
מסנן המנות היה קיים בהפצות יוניקס מאז ומתמיד, התחיל במערכת BSD שודרג והיה מוכר תחת השם ipfwadm.
בשנת 1999 מתכנת בשם ראסטי ראסל כתב את מסנן המנות הראשון ברמת הקרנל, ipchains, אשר שולב בגרסת הקרנל 2.2 והוחלף על ידי מסנן המנות iptables ששולב בגרסת הקרנל 2.4, לינוקס.
הרעיון הבסיסי המקורי של ipfwadm היה רשימות של כללים, שעל כל אחד מהכללים לבדוק חלק אחר בחבילות הנתונים ולהחליט אם לסנן אותן או לאפשר להן לעבור, בהתאם לכללים שהוגדרו מראש:
ACCEPT - החוק יאפשר לחבילת המידע לעבור.
DROP - החוק יזרוק את החבילת המידע ויתעלם ממנה.
REJECT - החוק לא יאפשר לחבילת המידע להגיע אל יעדה ותשלח הודעת שגיאה למקור השולח.
QUEUE - החוק יעביר את חבילת המידע לזיכרון משני במרחב המשתמש.
RETURN - החוק יעביר את חבילת המידע לחוק הקודם.
בניגוד ל-ipchains, ב-iptables המערכת יודעת לפקח על מצב החיבור וקיימות אפשרויות סינון חבילות מידע נוספות.
היורש של iptables הוא nftables, אשר זמין בגרסת הקרנל 3.13, לינוקס (19 בינואר 2014).
Iptables משמש גם כגורם המפנה את חבילות המידע למרכיבים ברמת הקרנל.
x_tables הוא השם של מודול הקרנל, המחזיק בתוכו חלק קוד המשותף לכל ארבעת המודולים (v4, V6, ARP, EB).
sudo iptables -L - יציג את טבלת החוקים.
sudo iptables -L --line-numbers - יציג את טבלת החוקים בצורה ממוספרת.
sudo iptables -f - מחיקת כל החוקים.
Irelande Douze Pointe הוא שיר פרודיה שנכתב והולחן בידי דארן סמית וסיימון פיין ובוצע בידי דסטין תרנגול ההודו.
השיר ייצג את אירלנד בחצי גמר האירוויזיון 2008, אולם לא הצליח להגיע לגמר.
דסטין תרנגול ההודו (Dustin the Turkey) הוא בובת יד של תרנגול הודו וכוכב טלוויזיה אירי מפורסם המככב מאז 1990 בתוכניות ילדים של רשת השידור הממלכתית האירית RTÉ.
למרות קולו הצורמני, והעובדה שתרנגול הודו אינו ציפור שיר, לדסטין יש קריירה מוזיקלית משגשגת באירלנד, המבוססת ברובה על פרודיות לשירי עם או שירים פופולריים.
שם השיר הוא בצרפתית, למרות שהשיר כולו נכתב באנגלית.
משמעות המילים "Irelande Douze Pointe" הן - "אירלנד 12 נקודות".
השם מתייחס להליך ההצבעה של האירוויזיון, שבו כל תוצאות ההצבעה נקראות באנגלית ובצרפתית, ושתים עשרה (צרפתית: douze) נקודות היא התוצאה הגבוהה ביותר האפשרית.
מלים אלו נכתבו בכוונה בצרפתית קלוקלת, המילה "Pointe" משמעה בצרפתית "נקודה", בעוד "נקודות" הן "points".
גם המילה "Irelande" לא נכונה מאחר שהצרפתים מכנים את אירלנד "Irlande".
בשיר, דסטין מבכה את מצבה העגום של אירלנד באירוויזיון ("Oh I come from a nation what knows how to write a song\
" שאחריה השיר מונה את שמות מדינות מזרח אירופה) כל זאת על רקע מוזיקת דאנס וקריאות חוזרות ונשנות "Irelande Douze Pointe".
ב-23 בפברואר 2008 השיר זכה בתחרות קדם האירוויזיון האירי (Eurosong 2008) שערך ה-RTÉ בלימריק וגבר על חמישה מתחרים אחרים.
למרות הניצחון בקולות המצביעים בבית, התקבל השיר באולם בצורה מעורבת, שכללה קריאות בוז רמות, לצד מחיאות כפיים נלהבות.
גם פאנל המומחים שחיווה את דעתו אחרי כל שיר היה חלוק בדעתו, כאשר דנה, הזוכה הראשונה מטעם אירלנד באירוויזיון, ב-1970, אף אמרה שעדיף שאירלנד תפרוש מהתחרות מאשר תשלח אליה תרנגול הודו.
השיר הצליח לגרום לתקרית דיפלומטית, משום שבין המדינות אותן הוא מונה נמצאה מקדוניה בשמה זה, ולא כ"רפובליקה היוגוסלבית לשעבר של מקדוניה" כפי שיוון דורשת שיקראו למדינה.
בעקבות כך ביקשו המארגנים מהמשלחת האירית לשנות את מילות השיר.
דסטין לא נכלל בין עשרת המקומות הראשונים בחצי הגמר הראשון שנערך ב-20 במאי 2008, ולכן לא עלה לשלב הגמר.
במחשבים, ipconfig (קיצור של internet protocol configuration) הוא יישום קונסולה של מערכות הפעלה מסוימות המציג את כל ערכי התצורה הנוכחיים של רשת TCP/IP ומרענן את הגדרות ה-DHCP (פרוטוקול תצורת מארח דינמי) ו-Domain Name System (DNS).
גרסת ReactOS פותחה על ידי גד מרפי והיא מורשית תחת ה-GPL.
הפקודה ipconfig תומכת במתג שורת הפקודה /all.
התוצאה היא מידע מפורט יותר מ-ipconfigבלבד.
מאפיין נוסף חשוב של ipconfigהוא לאלץ את רענון כתובת ה-IP של DHCP של המחשב המארח לבקש כתובת IP אחרת.
זה נעשה באמצעות שתי פקודות ברצף.
ראשית, ipconfig /release מתבצע כדי לאלץ את צד הלקוח לוותר מייד על הכתובת השמורה לו על ידי שליחה לשרת הודעת שחרור DHCP אשר מעדכנת את פרטי הסטטוס של השרת ומסמן את כתובת ה-IP של הלקוח הישן כ"זמינה".
לאחר מכן, הפקודה ipconfig /renew מבוצעת כדי לבקש כתובת IP חדשה.
כאשר מחשב מחובר לכבל או למודם DSL, ייתכן שיהיה צורך לחבר אותו ישירות ליציאת הרשת של המודם כדי לעקוף את הנתב, לפני השימוש ב-ipconfig /release ולכיבוי ההתקן למשך תקופה, כדי להבטיח כי כתובת ה-IP הישנה נלקחת על ידי מחשב אחר.
ניתן להשתמש בפרמטר /flushdns כדי לנקות את מטמון ה-DNS של מערכת השמות (Domain Name System) כדי להבטיח שבקשות עתידיות ישתמשו במידע DNS טרי על ידי אילוץ שמות מארחים שייפתרו מחדש מאפס.
ipconfig ב-Mac OS X משמש כעטיפה ללקוח ה-IPConfiguration, וניתן להשתמש בו כדי לשלוט בפרוטוקול Bootstrap ולקוח DHCP מממשק שורת הפקודה.
כמו רוב מערכות ההפעלה המבוססות על Unix, Mac OS X משתמש גם ב-ifconfig לבקרה ישירה יותר על ממשקי רשת, כגון הגדרת כתובות IP סטטיות.
ip היא פקודת Unix ומערכת הפעלה דמוית יוניקס, מטרתה היא להציג או לשנות מרכיבי רשת במערכות הפעלה דמויות יוניקס.
הפקודה באה להחליף מספר פקודות Unix ותיקות ולאחד אותן לפקודה אחת.
ip a s eth0הצג מתאמי רשת פעיליםip link ls up
ip l s eth0 downהגדר כתובת ip לכרטיס רשת מסויםip addr add 192.168.2.10/24 dev eth0מחק כתובת ip מכרטיס רשת מסויםip addr del 192.168.2.10/24 dev eth0הצג טבלאות ניתובip route show
Invisible String (בעברית: מֵיתָר בִּלתִי נִרְאֶה) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השמיני שלה, Folklore.
עם יציאתו, "Invisible String" זכה לביקורות חיוביות מטעם מבקרי המוזיקה, תוך שנאמר עליו כי הוא מכיל בתוכו "פרטים ביוגרפיים, דקויות, רמזים עדינים והתייחסויות ספרותיות".
השיר הופיע במקום ה-14 במצעד שירי הספוטיפיי העולמי וצבר למעלה מ-4.278 מיליון השמעות ביממה אחת, תוך שהפך לאחד מהשירים עם הפתיחות הגדולה ביותר בשנת 2020. בשבוע אחד, צבר 18.1 מיליון השמעות.
מבקרי המוזיקה הפנו כלפי השיר ביקורות חיוביות וטענו כי הוא קשור באופן מסוים לבן הזוג שלה ג'ו אלווין.
עוד נאמר עליו, כי הוא מכיל בתוכו "פרטים ביוגרפיים, דקויות, רמזים עדינים והתייחסויות ספרותיות שנועדו לקרב ביניהם [סוויפט ואלווין]".
בנוסף לכך, הוסיפו כי הגורל שזור בשיר.
השיר זכה לביקורות חיוביות מטעם מבקרי המוזיקה, תוך שנאמר עליו כי הוא מכיל בתוכו "פרטים ביוגרפיים, דקויות, רמזים עדינים והתייחסויות ספרותיות".
לקראת סוף דצמבר 2020, דירגו את השיר ב-NPR במקום ה-22 ברשימת "100 השירים הטובים ביותר על פי NPR לשנת 2020".
בנוסף, תיארו אותו כ"שיר פולק אוורירי" והוסיפו כי "הוא מדבר על בן זוגה ג'ו אלווין".
הזמר-יוצר קונאן גריי הצהיר לקראת סוף שנת 2020, כי השיר "Invisible String" הוא השיר הטוב ביותר שיצא בשנה הזו.
עם הפצתו של Folklore, השיר נחת במקום ה-10 במצעד הספוטיפיי האמריקאי, עם 2.444 מיליון השמעות והפך לאחד מהשירים עם הבכורה הגדולה ביותר של אמנית בארצות הברית בתולדות הפלטפורמה.
בשבוע אחד, צבר שם למעלה מ-9.6 מיליון השמעות.
במצעד הסינגלים האוסטרלי הגיע למקום ה-19, תוך שברולינג סטון טופ 100 הגיע למקום ה-11.
במצעד הבילבורד הוט 100 הגיע למקום ה-37 מבלי שיצא כסינגל, תוך שבמצעד שירי הסטרימינג הגיע למקום ה-43.
מקוםתאריםמכירותארצות הברית (RIAA)500,000 מכירות + הזרמת מדיה בלבד
Invisible (בעברית: בלתי נראה) הוא סינגל שהוקלט על ידי הזמרת השוודית זארה לארסון.
השיר יצא לאור ב-8 בנובמבר 2019, על ידי חברות התקליטים אפיק ו-TEN, כסינגל מתוך הפסקול, Klaus: Original Motion Picture Soundtrack.
השיר נכתב על ידי זארה לארסון, ג'סטין טרנטר, קרוליין פנל, ג'וסיפר ואלפונסו גונזלס אגילאר והופק על ידי ג'וסיפר.
לארסון תיארה את השיר כ"יפה" וככזה ש"מסר האדיבות שלו תואם בצורה מושלמת למסר של קלאוס (דמות מהסרט).
אני חושבת שזה יכול לעורר את כולנו להיות קצת רחומים אחד כלפי השני".
טרנטר סיפר "כי הבמאי סרג'יו פאבלוס חשף בפניהם את הנושא של הסרט קלאוס, והראה להם חלקים מהתכנון שלו.
לאחר מכן, טרנטר החל לכתוב את מילות השיר עם דגש על נושא הסרט.
פאבלוס רצה שהשיר יהיה בעל השפעות סקנדינביות מסורתיות, אז טרנטר עבד עם מפיק סקנדינבי במטרה להשיג את הצליל הרצוי".
הווידאו קליפ המלא שצולם לשיר הועלה לערוץ היוטיוב של לארסון ב-15 בנובמבר 2019.
אזורתאריך יציאהפורמטחברת תקליטיםמקורעולם8 בנובמבר 2019הזרמת מוזיקה • הורדה דיגיטליתאפיק • TEN
"Invisible" (בעברית: "בלתי נראה" או "בלתי נראית") הוא שיר שהוקלט על ידי הזמרת-יוצרת האמריקאית טיילור סוויפט, מתוך מהדורת הדלוקס של אלבום הבכורה שלה, .
השיר זכה להצלחה רבה, כאשר קיבל על ידי איגוד תעשיית ההקלטות האמריקאי את תואר הזהב, על מכירות של למעלה מ-500,000 עותקים במדינה.
השיר נכתב על ידי טיילור סוויפט ורוברט אליס אורל והופק על ידי נייתן צ'פמן וסקוט בורצ'טה.
"Invisible" הוא בלדה המתארת את הקושי וכאב הלב של מישהי שמאוהבת באדם שנמצא בקשר עם מישהי אחרת, ובקושי שאף על פי שהיא תאהב אותו יותר ממי שהוא בקשר איתה, הוא לא שם לב אליה.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12.5 מיליון השמעות.
ברולינג סטון הוא דורג במקום ה-156 ברשימת "כל 206 השירים של טיילור סוויפט, לפי דירוג".
ארגוןרשימהמיקוםמקוררולינג סטוןכל 206 השירים של טיילור סוויפט, לפי דירוג156BuzzFeed167 השירים הטובים ביותר של טיילור סוויפט, לפי דירוג148NMEהשירים הטובים ביותר של טיילור סוויפט, לפי דירוג117Paste158 השירים הטובים ביותר של טיילור סוויפט, לפי דירוג52Vulture179 השירים הטובים ביותר של טיילור סוויפט, לפי דירוג169
"Invisible" בוצע באצטדיון ג'ילט בפוקסבורו, מסצ'וסטס, ב-20 במאי 2023 יחד עם השיר "".
מקוםתאריםמכירותארצות הברית (RIAA)זהב500,000סיכוםבכל העולם600,000 מכירות + הזרמת מדיה בלבד
"Irgendwoher" (בעברית: "אי שם") הוא סינגל שהוקלט על ידי הזמרת הגרמנייה כריסטה ויליאמס.
השיר נכתב והולחן על ידי לותר לופלר.
השיר יצא לאור בהוצאת חברת התקליטים "דקה".
ויליאמס ביצעה את השיר לראשונה ב-22 בפברואר 1959, בגמר הקדם השווייצרי לאירוויזיון 1959. בתום הערב, חבר השופטים הכריז כי ויליאמס נבחרה לייצג את שווייץ באירוויזיון.
במרכז מילות השיר, ויליאמס שרה לאהוב ליבה וקוראת לו לחזור לזרועותיה, כיוון שהיא לא רוצה למות ערירית.
ב-11 במרץ 1959, השיר בוצע על ידי ויליאמס באירוויזיון.
ויליאמס שובצה שמינית בסדר ההופעות, לפני אוסטריה ואחרי שוודיה.
השיר זכה במקום הרביעי עם 14 נקודות.
במחשוב, ioctl (קיצור של input/output control - בקרת קלט/פלט) היא קריאת מערכת ייעודית להתקן חומרה מסוים, או לצורך פעולות אחרות שלא ניתן לייצר באמצעות קריאות רגילות.
לקריאה נוסף קוד בקשה כפרמטר, והפעולה אותה מבצעת קריאת המערכת תלויה בקוד הבקשה.
קודי בקשה הם לרוב ספציפיים להתקן חומרה מסוים: כך לדוגמה, מנהל התקן (דרייבר) של כונן תקליטורים יכול להורות למכשיר פיזי להוציא דיסק על ידי קריאה ל-ioctl עם קוד הבקשה המתאים לשם כך.
לעיתים נעשה שימוש בקודי בקשה שאינם תלויי מכשיר כדי להעניק למרחב המשתמש גישה לפונקציות ליבה המשמשות רק את תוכנת מערכת הליבה או נמצאות עדיין עדיין בפיתוח.
פקודת ioctl הופיעה לראשונה בגרסה 7 של יוניקס תחת שם זה.
הפקודה נתמכת על ידי רוב מערכות יוניקס ודמויות יוניקס, כולל Linux ו-macOS, אם כי קודי הבקשה הזמינים שונים ממערכת למערכת.
ניתן לחלק מערכות הפעלה קונבנציונליות לשתי שכבות, מרחב משתמש ואת הקרנל (ליבה) .
קוד יישום, למשל, עורך טקסט, שוכן במרחב המשתמש, ואילו ניהול משאבי המערכת (למשל, הזיכרון והמעבד) נמצאים בליבה.
קוד ליבה מטפל במשאבים רגישים ומיישם את מחסומי האבטחה והאמינות בין יישומים משום כך, יישומי מרחב המשתמש מנועים על ידי מערכת ההפעלה מלגשת ישירות למשאבי הליבה.
יישומי מרחב המשתמשים בדרך כלל מבקשים בקשות מהליבה באמצעות קריאות מערכת, שהקוד שלהן נמצא בליבה.
סוג קריאת מערכת בדרך כלל מקושר לאינדקס.
כך לדוגמה, פקודת exit עשויה להיות קריאת מערכת מספר 1, ופקודת write עשויה להיות ממוספרת באינדקס 4. בדרך זו, מערכות הפעלה רגילות מספקות בדרך כלל כמה מאות אפשרויות לקריאות מערכת למרחב המשתמש.
למרות התכנון היעיל של הגישה למשאבי ליבה סטנדרטיים, לעיתים קריאות מערכת אינן מתאימות לגישה לציוד היקפי של חומרה לא סטנדרטית.
רוב החומרה ההיקפית (המכונה התקנים) ניתנת לגישה רק מהליבה.
עם זאת, ייתכן שקוד המשתמש דווקא יצטרך לתקשר ישירות עם ההתקנים.
מערכות הפעלה מודרניות תומכות במכשירים מגוונים, שרבים מהם מציעים אוסף גדול של התקנים.
חלק מהתקנים אלו לא נוצרו עדיין בזמן תכנון הקרנל, או שלא מומשה להם קריאת מערכת ייעודית מסיבה אחרת.
כדי לפתור בעיה זו, הקרנל מתוכנן כך שיהיה ניתן להרחבה, ועשוי לקבל מודול נוסף הנקרא "מנהל התקן" אשר פועל במרחב הליבה ויכול לפנות ישירות להתקן.
ioctl הוא קריאת מערכת אחת שבאמצעותה מרחב המשתמש רשאי לתקשר עם מנהלי התקנים.
הליבה יכולה לאפשר למרחב המשתמש לגשת למנהל התקן מבלי לדעת דבר על ההתקנים הנתמכים על ידי המכשיר, וללא צורך באוסף גדול של קריאות מערכת.
שימוש נפוץ ב-ioctl הוא בקרת התקני חומרה.
לדוגמה, במערכות Win32, קריאות ioctl יכולות לתקשר עם התקני USB, או לקבל מידע על התקני אחסון זמינים.
אחד השימושים בקריאות ioctl הוא שליטה בפסאודו-טרמינלים, אשר הנשלטים ומקונפגים כאילו היו התקני חומרה, בעזרת קריאות ioctl.
כאשר יישומים צריכים להרחיב את הליבה, למשל כדי להאיץ את עיבוד הרשת, ioctl מספק דרך נוחה לגשר בין קוד מרחב המשתמש לתוספי ליבה.
תוספי ליבה יכולים לספק מיקום במערכת הקבצים שדרכו מספר קריאות ioctl יכולות להשלח ולתכנת את התוסף מבלי להוסיף קריאות מערכת.
קריאת ioctl הופיעה לראשונה בגרסה 7 של יוניקס, stty ששונה לשם.
קריאת ioctl מקבלת כפרמטרים :
ערך שלם המשמש כאינדקס או מצביע לנתוני קלט, פלט או שניהם - קלט ופלט.
הליבה בדרך כלל שולחת ioctl ישירות אל מנהל ההתקן, המפענח את מספר הבקשה והנתונים.
לחלק ממערכות יוניקס, כולל לינוקס, יש מוסכמות המקודדות בתוך מספר הבקשה את גודל הנתונים שיש להעביר למנהל ההתקן, כיוון העברת הנתונים וזהות מנהל ההתקן המיישם את הבקשה.
בין אם מתקיימת מוסכמה כזו ובין אם לאו, הליבה ומנהל ההתקן משתפים פעולה כדי לספק קוד שגיאה אחיד ליישום.
מערכת DeviceIoControl המקבילה ל-ioctl ב-Win32 מעבירה כפרמטרים:
מספר קוד בקשה ("קוד הבקרה")
"OVERLAPPED", אובייקט המיועד למקרה בו נעשה שימוש בקלט/פלט חופפים .
ישנם 4 מצבי פעולה מוגדרים, המשפיעים על אבטחת מנהל ההתקן -
METHOD_IN_DIRECT : אימות אפשרות הקריאה מהחוצץ במצב משתמש.
METHOD_OUT_DIRECT אימות אפשרות הכתיבה לחוצץ במצב משתמש.
METHOD_NEITHER : כתובות וירטואליות מועברות למנהל ההתקן ללא מיפוי או אימות.
METHOD_BUFFERED : חוצצים משותפים בשליטת IO Manager משמשים להעברת נתונים ממצב משתמש וממנו.
התקנים יכולים להיות מקושרים למרחב המשתמש על ידי קריאות מערכת נוספו, אם כי גישה זו אינה נפוצה.
במערכות יוניקס, קיימים ממשקים נוספים בשימוש נפוץ, למשל fcntl (קיצור של "file control") ו - setsockopt (קיצור של "set socket option")
במערכות יוניקס, ממשקי התקנים ויכולות קלט/פלט ממומשים לעיתים באמצעות מיפוי זיכרון.
ליישומים מוקצה מיקום בזיכרון המקושר לוגית למכשיר.
ממשק זה הוא יעיל בהרבה לצורך העברת כמות גדולה של נתונים בין המכשיר למרחב המשתמש.
Netlink הוא מנגנון לתקשורת בין תהליכים (IPC), שנועד להיות יורש ל-ioctl ולספק גמישות רבה יותר.
Irene Cara Presents: Hot Caramel (בעברית: איירין קארה מציגה: הוט קרמל) הוא אלבום האולפן הרביעי והאחרון של הזמרת-יוצרת האמריקאית איירין קארה.
זה היה האלבום היחיד שלה שהופץ בהוצאת CPM.
האלבום הופק על ידי מפיקים שונים ובו הציגה קארה לראשונה את הוט קרמל, שהשתתפו בהקלטות שיריו.
אלבום זה הוא הראשון של קארה שיצא שלושה עשורים לאחר יציאתו של, Carasmatic (1987).
אזורתאריך יציאהפורמטחברת תקליטיםמקורכלל העולם4 באפריל 2011הזרמת מוזיקה • הורדה דיגיטליתCPM
Iran Human Rights, "ארגון זכויות האדם האיראני", IHR, (בפרסית: سازمان حقوق بشر ایران) הוא ארגון זכויות האדם שמתמקד בזכויות האדם באיראן.
הארגון נוסד בשנת 2005, זהו ארגון בין-לאומי לא-ממשלתי, לא מפלגתי ובלתי תלוי פוליטית שבסיסו באוסלו, נורווגיה ונמצא בקשר עם פעילים רבים באיראן ועם ארגונים אחרים לזכויות אדם.
פעיל זכויות האדם ומדען המוח מחמוד אמירי-מוגדאם הוא המייסד והדובר הבין-לאומי של הארגון.
הארגון מתמקד בביטול עונש המוות באיראן, תמיכה בפעילי זכויות אדם, העצמת החברה האזרחית וקידום כל זכויות האדם לכלל האזרחים באיראן.
בנוסף הארגון מרכז מידע ומדווח על הפרות של זכויות אדם במדינה.
IHR מפרסם מדי שבוע מגזין משפטי בשפה הפרסית בשם "Hoghooghe Ma", ("זכויותינו"), ומשדר תוכנית טלוויזיה בשם "Edam Bas Ast", ("די להוצאות להורג").
ארגון זכויות אדם האיראני הוא אחת הארגונים הלא ממשלתיים הפועלים לביטול עונש המוות באיראן.
מאז שנת 2008 הארגון מפרסם דוחות שנתיים על עונשי מוות באיראן.
תודות לרשת הפעילים הרחבה שלו בתוך איראן, הארגון מקבל דיווחים על מקרי עונש מוות שבוצעו בחשאי או על מקרים שלא הוכרזו על ידי התקשורת הרשמית באיראן.
מלבד דיווח ומעקב אחר מגמות עונש המוות, הארגון עובד עם התקשורת הבין-לאומית כדי ליצור מודעות לגבי מצב עונש המוות באיראן.
הארגון נבחר כחבר בוועדת ההיגוי של הקואליציה העולמית נגד עונש מוות .
נוויד אפכארי: במקרה של המתאבק והמפגין בן ה-27, נוויד אפכארי, הארגון פרסם את מסמכי בית המשפט ואת הפרות הזכויות שבוצעו נגד נוויד ואחיו בכל שלב של מעצרם וההליכים המשפטיים.
עורך דין בו בחרו התפטר לאחר שקיבל איומים מהרשות השופטת והוחלף על ידי עורכי דין ממונים.
בהקלטות ממשפטו שפורסמו על ידי IHR, ניתן לשמוע את נאוויד מתגונן ודורש לראות את צילומי הטלוויזיה במעגל סגור המשמשים כראיה נגדו.
האחים אמרו שהחוקרים עינו אותם ואיימו כי יפגעו משפחתם כדי לאלץ אותם להודות בטענות שהם כינו שקרים.
ב-1 בספטמבר 2020, IHR דחה את טענות הרשות השופטת האיראנית לאחר שמסמכי בית המשפט והראיות פורסמו בשנית
IHR מפרסם דו"ח שנתי על מצבם של פעילי זכויות אדם באיראן.
בדו"ח 2019/2020, IHR הדגיש את מצבם של 53 פעילי זכויות אדם שנשפטו בסך הכול לכמעט 400 שנות מאסר ו-787 מלקות.
במאמר לציון יום זכויות האדם הבין-לאומי כתב מחמוד אמירי-מוגדאם על מצבם של מגיני זכויות אדם באיראן: "התעלמות מענייני זכויות אדם אינה עוד פתרון בר קיימא.
הגיע הזמן לקרוא למדינות דמוקרטיות לתת עדיפות למדיניות חוץ המבוססת על זכויות אדם.
לא רק בגלל הערכים והעקרונות שהם הבסיס למערכת הזכויות שלנו אלא בגלל שלא ניתן להשיג שלום ויציבות ברי קיימא ללא זכויות אדם."
ביום השנה להפגנות האיראניות 2019–2020, IHR הצטרף לצדק לאיראן ול-ECPM כדי להקים בית דין בין-לאומי עממי (International People's Tribunal בית הדין "אבאן", בהתייחס לחודש אבאן האיראני בו התרחש דיכוי ההפגנות באיראן בסוף שנת 2019) .
בית הדין הוקם במטרה לחקור מעשי זוועה שבוצעו במהלך ובעקבותיהן של ההפגנות הארציות בנובמבר 2019 למען משפחות הקורבנות.
על הקמתו אמר מנהל IHR מחמוד אמירי-מוגדאם : "הקמת בית הדין הזה היא דחופה והכרחית.
כשהקהילה הבין-לאומית מעלימה עין מזוועות כאלה, למי שיודע מה קרה מוטלת אחריות מוסרית להביא לצדק ואחריות".
בשנת 2022 פרצו הפגנות מהסא אמיני בעקבות זעם ציבורי על מותה של מהסא אמיני בת ה-22 במהלך מעצרה במשטרה.
היא נעצרה על ידי המשטרה הדתית האסלאמית, המשטרה הפוליטית והמוסרית של איראן, בגין הפרת קוד הלבוש הנוקשה של הרפובליקה האסלאמית.
ההפגנות התפתחו בהמשך לדרישות רחבות יותר – הענקת זכויות לנשים, ביטול חוקי דת ודרישה לקדם דמוקרטיה באיראן.
IHR עקב ברציפות אחר אלימות ממשלתית ודיווח עליהן במהלך ההפגנות.
ונכון ל-5 בדצמבר הרגו המשטרה וכוחות ביטחון אחרים לפחות 448 מפגינים, בהם 60 קטינים.
הארגון מפרסם מדי שבוע מגזין משפטי בשפה הפרסית בשם "Hoghooghe Ma", בתרגום ל"זכויותינו".
כל מהדורה מדגישה נושא מסוים.
IHR משדרת תוכנית טלוויזיה בשפה הפרסית בשם "Edam Bas Ast", ("די להוצאות להורג").
"Irgendwie, irgendwo, irgendwann" (מגרמנית: "Anyhow, Anywhere, Anytime"; בעברית "איכשהו, איפשהו, מתישהו") הוא שיר מאת הלהקה המערב-גרמנית ננה משנת 1984 שנכתב על ידי חבריה יורן-אוו פאהרנקרוג-פטרסן וקרלו קארגס.
הוא זכה להצלחה מסחרית באירופה.
הוא נכלל באלבומה של הלהקה מ-1985, Feuer und Flamme, וכלל לאורך השנים מספר דגימות ועריכות שונות; הוא ידוע גם בשמו הבין-לאומי "Anyplace, Anywhere, Anytime".
הצלחתו של השיר התפרסה על פני ארבעה עשורים באמצעות שלוש גרסאות עיקריות – בין השנים 2017 ל-2020 נכלל גם בסדרה "אפל" של נטפליקס.
ב-AllMusic הוא תואר בתור "קלאסיקה בולטת מכל הזמנים של ננה".
"Irgendwie, irgendwo, irgendwann" (מגרמנית: "איכשהו, איפשהו, מתישהו") הוא שיר אהבה, בו המבצע אומר שהוא יהיה זמין בכל עת למושא אהבתו – בכל מקום, בכל עת ובכל זמן.
אף על פי שהיא לא כתבה אותו בעצמה, ננה הציעה שקו החיבור ("תן לי את ידך, אני אבנה לך טירת חול איכשהו מתישהו") מתייחס לבניית ארמונות חול בכיכר פוטסדאמר בברלין במהלך המלחמה הקרה.
ברלין במלחמה הקרה היא המקום שבו בילתה ננה את השנים הספורות לפני שהתפרסמה, אז כיכר פוטסדאם הייתה שטח הפקר שומם בצל חומת ברלין.
הליריקה תוארה כ"עדינה, זורמת, חופשייה וקליטה".
"Irgendwie, irgendwo, irgendwann" הגיע למקום השלישי במצעד הגרמני ב-1984. זו הייתה הכניסה האחרונה לחמישייה הפותחת שהייתה לננה בארץ מולדתה במשך תשע-עשרה שנים, עד שבשנת 2003 היא שחזרה את השיר כדואט בשם "Anyplace, Anywhere, Anytime" עם הזמרת קים ויילד כחלק מניסיון להחזיר את הקריירה שלה ב-2002 עם האלבום Nena feat.
השיר נוגן גם בכל שלוש העונות של סדרת הטלוויזיה "אפל" של נטפליקס.
בתחילת הווידאו קליפ של "Irgendwie, irgendwo, irgendwann" נפתחת דלת מוסך, וננה מגיחה ורצה דרך קורי עכביש לפני שהיא מוצאת מכונית.
בסצנה הבאה נראית קבוצת אנשים מוציאה את הרכב.
לאחר מכן מופיעה ננה בפירמידה ומעירה מומיה (בגילום הקלידן של הלהקה, יורן-אוו פאהרנקרוג-פטרסן) באמצעות נגיעה בה.
לאחר מכן מצטרף חייל (בגילומו של גיטריסט הלהקה, קרלו קרגס) לננה, כשהיא לכודה במכונית.
לאחר מכן, הקליפ מתקשר בצורה ישירה ללהקה שמבצעת את אותו בהופעה חיה.
בשלב הבא, נראה הבסיסט של הלהקה (יורגן דהמל) בורח מדרקון מכני לפני שהוא מוצא מקום בטוח בו ננה מצטרפת אליו.
לבסוף, ננה נראית כסמוראית אך נופלת לבור וניצלת על ידי רולף ברנדל, מתופף הלהקה ובן זוגה לשעבר.
הקליפ צולם באולפן קולנוע בלונדון ובוים על ידי ניק מוריס.
תקליט מקסי סינגל 12 אינץ'
גרסה בשפה האנגלית של "Irgendwie, irgendwo, irgendwann" בשם "Anyplace, Anywhere, Anytime" נכללה באלבומה של ננה מ-1985 (הגרסה בשפה האנגלית של Feuer und Flamme), אך מעולם לא פורסמה בתור סינגל.
בשנת 2002, כאשר חגגה עשרים שנה לתחילת הצלחתה בלהקת ננה לשעבר, הקליטה הזמרת ננה אלבום חדש, Nena feat.
Nena, שכללה גרסה חדשה לשיר, עם קצב איטי יותר והשפעות של מוזיקת רוק.
לאחר מכן, פורסמה איטרציה נוספת של הגרסה החדשה, הפעם עם המילים המשולבות באנגלית וגרמנית, בביצוע יחד עם הזמרת האנגלייה קים ויילד.
הקליפ שלו צולם מחוץ לגילדהול של לונדון ובסביבת צ'יינג' אלי, לונדון EC3.
הוא זכה להצלחה מסחרית ברחבי יבשת אירופה, אך לא יצא באופן רשמי בממלכה המאוחדת.
ננה וקים ויילד הופיעו יחד מספר פעמים בשנת 2003 כדי לקדם את הסינגל בתוכניות טלוויזיה שונות, לאחר שביצעו לראשונה את השיר בשידור חי במהלך הקונצרט של ננה באוקטובר 2002 בפרנקפורט לציון 20 שנה לתקליט המצליח הראשון שלה.
מאז, הן שיתפו פעולה שוב ב-2006 בגרסה המחודשת של "You Keep Me Hanging On" באלבום Never Say Never של ויילד.
בהמשך לכך, הן ביצעו את "Anyplace, Anywhere, Anytime" בתוכנית טלוויזיה גרמנית לציון יום הולדתה ה-50 של ננה ב-2010 ובקונצרט משותף ב-13 בדצמבר 2014.
Invisible Reality הוא צמד מוזיקלי ישראלי בתחום הטראנס הפסיכדלי הפרוגרסיבי, המורכב מהיוצרים שמיל אברמוב ואיגור סורין.
הצמד פעיל מאז 2002 וזכה להכרה בין-לאומית בזכות סגנונו הייחודי, הכולל אלמנטים מלודיים, אווירה פסיכדלית והפקה קפדנית.
לאורך השנים הוציאו חמישה אלבומי אולפן והופיעו בפסטיבלים מרכזיים ברחבי העולם.
איגור סורין נולד בבלארוס בשנת 1985, ושמיל אברמוב נולד באזרבייג'ן בשנת 1981. שניהם עלו לישראל בשנות ה-90 של המאה ה-20 והתגוררו בעיר מעלות שבצפון הארץ.
תחילת שיתוף הפעולה ביניהם הייתה ב-2002, מתוך אהבה משותפת למוזיקה אלקטרונית ורצון ליצור סאונד ייחודי.
הם החלו להפיק יחד קטעים מוזיקליים בסגנון טראנס פסיכדלי פרוגרסיבי, ובמהרה עוררו עניין בקרב לייבלים בין-לאומיים.
בשנת 2007 חתמו בלייבל הגרמני IONO Music, בו הוציאו את מרבית יצירותיהם לאורך השנים.
אלבום הבכורה שלהם, "Visibility", ראה אור בשנת 2009 וזכה לתגובות חיוביות בקרב חובבי הסצנה.
בשנת 2011 יצא אלבומם השני, "Parallel Fantasy", אשר חיזק את מעמדם כפרויקט עם סאונד מזוהה וחדשני.
האלבום השלישי, "Underworld", שיצא בשנת 2015, הציג סאונד חד, עמוק ואגרסיבי יותר.
בהמשך שיתפו פעולה עם לייבלים נוספים כמו Blue Tunes Records, Iboga Records ו-JOOF Records, והוציאו עשרות סינגלים ורמיקסים.
בשנת 2019 הוציאו את אלבומם הרביעי, "Re.Gen", בלייבל Blue Tunes, ובשנת 2020 את האלבום החמישי, "Starlight".
הצמד שיתף פעולה עם אמנים מוכרים בז'אנר כגון Liquid Soul, ריטמו, Skazi ואחרים.
לאורך השנים הופיעו בפסטיבלים רבים, בהם פסטיבל פיוז'ן, VooV Experience, Psychedelic Circus, Shankra Festival, Indian Spirit, וכן במסיבות אנדרגראונד ברחבי העולם.
במהלך השנים העניקו חברי הצמד מספר ראיונות שבהם תיארו את תהליך היצירה שלהם, ההשפעות המוזיקליות ואת חוויית ההופעה ברחבי העולם.
בין היתר, ריאיון משנת 2013 באתר Radiozora חושף את הרקע האישי של כל אחד מהם ואת תפיסתם לגבי הפסייטראנס ככלי לאיחוד תרבויות.
בריאיון נוסף משנת 2015 חלקו את מחשבותיהם על תפקיד הרגש והחוויה הפנימית במוזיקה שלהם.
בריאיון נוסף משנת 2019 הדגישו את החיבור בין סאונד מתקדם לבין מסר רוחני שמוביל את המוזיקה שלהם.
סט לייב ששודר ברדיו 90FM בשנת 2020 כלל קטעים מתוך אלבומם האחרון ושיחה פתוחה עם אברמוב על התרבות הישראלית ועל החשיבות של שמירה על ייחוד מוזיקלי.
במהלך הקריירה זכה ההרכב לחשיפה במגוון כלי תקשורת ופלטפורמות בין-לאומיות.
הם התארחו במספר ראיונות בתחנות רדיו ייעודיות למוזיקת טראנס, בהן Radiozora הבין-לאומית, ושודרו סטים חיים בתחנות רדיו מקומיות בישראל כגון 90FM.
כמו כן, הוזכר ההרכב בכתבות בעיתונות הבין-לאומית, בהן המגזין האמריקאי Jacobin, שעסק בסצנת הפסטיבלים האלקטרוניים באוסטרליה וציין את השתתפותם של אמנים ישראלים בזירה זו.
Ireland Israel Alliance (IIA, ברית אירלנד–ישראל) הוא ארגון לא-ממשלתי אירי הפועל לחיזוק היחסים בין אירלנד לישראל.
הארגון מקיים פעילות הסברתית, אירועים ציבוריים ופנייה לתקשורת במטרה לקדם נקודת מבט מאוזנת על הסכסוך הישראלי-פלסטיני ולהיאבק באנטישמיות.
הארגון נרשם כחברה בערבות מוגבלת ב-5 באפריל 2019 בדבלין.
המייסדת, ג'קי גודול, משמשת כמנכ"לית הארגון.
הארגון הוקם כתגובה למה שמייסדיו ראו כנרטיב חד-צדדי כלפי ישראל בשיח הציבורי האירי, לנוכח היחס ההיסטורי המורכב של אירלנד לישראל ותמיכה רחבה יחסית בצד הפלסטיני.
במאי 2024 ארגן הארגון עצרת פרו-ישראלית ראשונה בדבלין מאז מתקפת ה-7 באוקטובר 2023 של חמאס על ישראל.
האירוע התקיים מול הפרלמנט האירי והשתתפו בו בין היתר הסניף האירי של השגרירות הנוצרית הבין-לאומית ירושלים, ארגון Irish Christian Friends of Israel, כנסיית All Nations וכנסיית Betania.
בין הנואמים היה גם שר הממשלה לשעבר אלן שאטר.
הארגון מתנגד באופן פעיל לחוקים שמבקשים להגביל את הסחר עם יישובים ישראליים ביהודה ושומרון (הגדה המערבית).
לטענת IIA, "חוק השטחים הכבושים" ויוזמות דומות עלולים להפליל עולי רגל ותיירים הרוכשים מזכרות או משתתפים בסיורים מודרכים באזורים אלה.
The Wall Live 1980-81 (האם יש מישהו שם בחוץ?
האלבום כולל שחזור חי של The Wall, עם ביצועים שונים מתוך הופעות חיות של הלהקה בשנים 1980–1981.
המופעים כללו בנייה של חומה על הבמה באמצע ההופעה.
כשה'בנייה' נגמרה, החלו חברי הלהקה לנגן בתוך פתחים בחומה, על החומה וגם מאחוריה.
מסע ההופעות הזה כלל את השיר What Shall We do Now, שיר שהיה אמור להיות באלבום המקורי של The Wall, אך הוצא ממנו קצת לפני שהאלבום יצא לאור.
מכיל את כל השירים המקוריים שמופיעים באלבום The Wall, בנוסף לשני שירים חדשים שלא הופיעו באלבום - "What Shall We Do Now?" ו-"The Last Few Bricks".
בנוסף, ישנם עוד שני קטעים באלבום בשם "MC: Atmos", שמופיעים אך ורק בגרסה האמריקאית, לפני In The Flesh?
בסיבוב ההופעות שמתועד באלבום הזה, ריק רייט השתתף כנגן שכיר, מכיוון שזמן קצר לפני הוא נזרק מהלהקה על ידי רוג'ר ווטרס.
דייוויד גילמור - גיטרות, שירה, מנדולינה בשיר "Outside The Wall".
רוג'ר ווטרס - בס, גיטרה, שירה, קלרינט בשיר "Outside The Wall".
ריצ'רד רייט - קלידים, אקורדיון בשיר "Outside The Wall".
ניק מייסון - תופים, כלי הקשה, גיטרה אקוסטית בשיר "Outside The Wall".
וילי וילסון - כלי הקשה.
אנדי בואן (Bown) - בס, גיטרה אקוסטית.
אנדי רוברטס - קולות ליווי.
סטן פרבר - קולות ליווי.
ג'ו צ'מני - קולות ליווי.
ג'ון ג'ויס - קולות ליווי.
כל השירים מאת רוג'ר ווטרס, אלא אם כן מצוין אחרת.
Run Like Hell (גילמור/ווטרס) (7:05)
"Iron Man" הוא שיר של להקת ההבי מטאל הבריטית בלאק סבאת', שיצא לאור בשנת 1970 מתוך אלבום האולפן השני של הלהקה, Paranoid, וכסינגל בארצות הברית באוקטובר 1971.
השיר נודע בייחוד בזכות הסיפור שעומד מאחוריו וריף הגיטרה המפורסם שלו.
הסיפור של השיר מדבר על איש שנוסע בזמן ומגיע אל העתיד, בעתיד הוא רואה את סוף העולם.
האיש מחליט לחזור לעבר כדי להזהיר את שאר האנשים מסוף העולם הקרב ובא, אך בזמן שהוא חוזר לעבר הוא מוצא את עצמו בתוך שדה מגנטי שהופך את הגוף שלו לפלדה.
כשהאיש סוף סוף מגיע לעבר הוא פוגש אנשים שלא בוטחים בו ואף מסרבים להאמין לסיפור שלו מכיוון שגופו עשוי מפלדה.
הוא כועס על האנשים שמסרבים להאמין לו עד שלבסוף הוא הורג אותם, וכך הוא מביא לסוף העולם שקודם לכן הוא ראה בעתיד.
הריף המנוגן בגיטרה נחשב לאחד הריפים המוכרים והמזוהים ביתר.
הוא משמש בתוכניות טלוויזיה ובסרטי קולנוע רבים, ביניהם ביוויס ובאטהד ורוק בבית הספר.
קצת אחרי שנת 2000 הפך הלחן של השיר להמנון פוטבול של בתי ספר תיכונים בארצות הברית.
השיר הגיע למקום ה-52 במצעד בילבורד הוט 100 בשנת 1972, והפך לסינגל הגבוה ביותר שלהם במצעד.
השיר הגיע גם למקום ה-68 ברשימת 100 המובילים של מגזין RPM הקנדי.
הביצוע החי של השיר מתוך האלבום Reunion שלהם זיכה אותם בפרסי גראמי לשנת 2000 עבור ביצוע המטאל הטוב ביותר.
ערוץ VH1 דירג את השיר כשיר ההבי מטאל הגדול ביותר בכל הזמנים.
iriver (בעבר iRiver) היא חברה קוריאנית בבעלות חברת SK טלקום, המייצרת נגני שמע דיגיטליים ומוצרים ניידים נוספים.
המכשיר הראשון מבית iriver יצא בנובמבר 2000.
כמו כן, רובם תומכים במספר קידודים, קליטת רדיו, הקלטה, עדכון קושחה וקריאת מלל.
החברה מייצרת נגנים המבוססים על דיסק קשיח או על זיכרון הבזק.
סדרת ה-H מבוססת על דיסקים קשיחים זעירים והיא הסדרה הוותיקה בקטגוריה זו.
קיימת גם הסדרה החדשה E.
דגמי הסדרה מתחלקים לשתי קבוצות H1xx ו-H3xx (נקראו בעבר iHP-1xx/3xx), כאשר סדרת ה-H3xx היא המאוחרת יותר, אשר שווקה עם כוננים גדולים יותר והציעה מאפיינים מתקדמים יותר, למשל דגמים בעלי יציאה וכניסה אופטית.
שנים מהדגמים הפופולרים בסדרה זו הם ה- H10 וה- H340.
סדרת ה-T מבוססת על זיכרון הבזק והיא הסדרה הבולטת בקטגוריה זו.
ניתן למצוא בסדרה זו דגמים המגיעים בנפחים שבין 128MB ועד 4GB.
גם בנגנים המבוססים על דיסק קשיח, וגם באלו המבוססים זיכרון הבזק, ישנן גרסאות אירופאיות ואמריקאיות.
השוני בגרסאות מתבטא בתקן ה-USB שבו עובד הנגן ובאפשרויות מתקדמות.
ניתן לעדכן קושחה מקורית באמצעות תוכנה ייעודית באתר החברה או לקושחות אחרות הנמצאות ברחבי האינטרנט.
דוגמה בולטת הוא פרויקט RockBox המציע חלופה לקושחות המקוריות.
Iron הוא אלבומה השני של להקת הפולק מטאל הפינית אנסיפרום, שיצא ב-17 במאי 2004.
Iron Maiden ("בתולת הברזל") הוא אלבום הבכורה של להקת המטאל איירון מיידן, אשר יצא בשנת 1980.
במשך ארבע שנות קיומה הראשונות של איירון מיידן (1980-1976), השתנה הרכב הלהקה מספר פעמים, וב-14 באפריל 1980, עם הרכב שונה לגמרי מהמקורי, הוציאה הלהקה אלבום בכורה אשר נקרא כשם הלהקה - על שמו של מכשיר עינויים מימי הביניים - Iron Maiden ("בתולת הברזל").
המוביל בהרכב היה הבסיסט והמלחין סטיב האריס.
סולן הלהקה היה הזמר פול דיאנו, אשר במקור הגיע מסצנת להקות הפאנק.
סגנונו של האלבום הוא רוק כבד/מטאל קלאסי, אופייני מאוד לתקופה, ומושפע במידה מסוימת מדיפ פרפל.
המוזיקה היא קצבית, שמחה ומלודית.
השירים הם קצרים (יחסית לרוק) ומהירים, אך יחד עם זאת, מאופיינים ברמה מלודית וטכנית גבוהה.
שירי האלבום סובבים סביב שני נושאים מרכזיים אצל איירון מיידן של דיאנו: רצח ומין.
ברוב השירים הדובר הוא רוצח צמא דם המתרברב במעשיו.
דוגמה לשיר מאפיין מאוד של האלבום, הן מבחינה מוזיקלית והן מבחינת הליריקה, הוא "Sanctuary", בו הדובר, הרוצח, מבקש מקלט אצל אישה זרה מפני המשטרה, ובאותה הזדמנות רוצה גם לשכב איתה.
שיר זה אינו מופיע בכל הגרסאות של האלבום.
השירים "Remember Tomorrow" ו-"Strange World" שונים משאר השירים באלבום בהיותם בעלי מנגינה עצובה, והשני אף שומר על קצב איטי ושקט לכל אורכו- מאפיין נדיר מאוד אצל איירון מיידן גם באלבומים הבאים.
יצירת המופת "Phantom of the Opera" בולטת מאוד משאר השירים באלבום באורכה, במהירותה המסחררת, במלודיה המתפתחת, וברמה הטכנית יוצאת הדופן.
דיאנו משתתף רק בחלק הראשון של היצירה, בעוד החלק השני הוא אינסטרומנטלי.
כמו כן, יש לציין את היצירה "Transylvania", השונה משאר השירים בהיותה אינסטרומנטלית.
השיר המפורסם ביותר מהאלבום הוא "Running Free", שיר שמח, קליל וקליט, בו הדובר הוא נער מופרע המוצא את עצמו במעצר.
בשיר הנושא, "Iron Maiden", הסוגר את האלבום, אין הרבה מילים, ושני הבתים הכלולים בשיר זה חוזרים על עצמם שלוש פעמים.
שיר זה מבוצע הרבה פעמים בהופעות, לעיתים קרובות כשיר שסוגר את ההופעה ומתכונן לבואו של דגם גדול של אדי, הקמע של הלהקה.
"Iron Maiden" זכה להצלחה מסחררת ומכר מיליוני עותקים, והשיר "Running Free" הפך ללהיט.
כבר בשנה השנייה לצאת האלבום, יצאה הלהקה לסיבוב הופעות, אשר הגיע עד יפן, שם כונה "Maiden Japan" (משחק מילים המהווה מחווה לדיפ פרפל, אשר הוציאה ב-1972 אלבום הופעה חיה בשם "Made In Japan").
סטיב האריס- גיטרה בס ושירה
Ironic הוא שיר שנכתב על ידי אלאניס מוריסט והולחן על ידי מוריסט וגלן באלארד.
השיר נכלל באלבומה Jagged Little Pill (יוני 1995) והוא הסינגל השלישי מתוכו, אשר יצא בארצות הברית בפברואר 1996 ובאירופה כחודשיים לאחר מכן.
מוזיקלית, השיר מושפע מסגנון הגראנג', הפופ והרוק.
השיר מתאר מצבים יומיומיים שמסתיימים בשאלה "האין זה אירוני?".
השיר, שבחלקו מתייחס להתרסקות מטוס, נאסר להשמעה בחלק מתחנות השידור בארצות הברית לאחר פיגועי 11 בספטמבר 2001.
ב-2015, במלאת 20 שנה לאלבום, הציגה מוריסט גרסה עדכנית למילות השיר בלייט נייט שואו עם ג'יימס קורדן.
מרצים רבים לשפה האנגלית תקפו את מוריסט והשיר, מכיוון שהוא מייצג מצבים שמוריסט מתארת כאירוניים, אך הם אינם אירוניים.
רבים טוענים שהמצבים שמוריסט מספרת עליהם הם מצבים של ביש-מזל או חוקי מרפי, אך אינם אירוניים כלל כמו "זבוב שחור ביין לבן".
מוריסט בעצמה טענה שהיא מודעת לכך שהדוגמאות שהביאה אינן מצבי אירוניה וכוונתה הייתה שהאירוניה הגדולה בשיר הוא שאין בו שום אירוניה.
"לא כתבתי את השיר בכבדות רצינית מידי, לא חשבתי שמילות השיר יבחנו מתחת למיקרוסקופ של 30 מיליון אנשים".
הקליפ שליווה את צאת הסינגל שוחרר בינואר 1996, וקיבל מיד זמני שידור בתדירות גבוהה ב-MTV ו-VH1. ההייפ שהיה סביב מוריסט ואלבומה באותו זמן רק תפחו בזכות השיר.
Ironic נהפך במהרה לאחד השירים המצליחים של אותה שנה ובעשור כולו.
הקליפ היה מועמד לשישה פרסי MTV Video Music Awards ב-1996, וזכה בשלושה: "הקליפ הנשי הטוב ביותר", "פריצת השנה" ו"העריכה הטובה ביותר".
השיר היה מועמד לשני פרסי גראמי ב-1997 תחת הקטגוריות "קליפ השנה" ו"שיר השנה", אך הפסיד בשתי המועמדויות.
בישראל נבחר השיר לשיר השנה של גלגלצ לשנת 1996, ולמקום השני במצעד השנתי של רשת ג' הלועזית.
במצעד העשור של גלי צה"ל, הגיע השיר למקום ה-16.
Irreplaceable (בעברית: אין תחליף) הוא הסינגל השלישי מאלבומה השני, B'Day, של הזמרת האמריקאית ביונסה.
לשיר הייתה הצלחה מסחרית גדולה ברחבי העולם.
הסינגל הוא המצליח ביותר מהאלבום "B'Day", ואחד השירים המצליחים ביותר של ביונסה בשל המכירות הגדולות וההגעה לראשי המצעדים ברחבי העולם.
הסינגל היה בין הנמכרים ביותר לשנת 2007 עם מכירות של 8 מיליון עותקים ברחבי העולם, מתוכם 6.7 עותקים דיגיטליים.
בנוסף הסינגל הגיע למעמד פלטינה כפולה על ידי איגוד תעשיית המוזיקה האמריקאית.
"Irreplaceable" יצא ב-5 באוקטובר 2006 בארצות הברית לאחר צאתם של שני הסינגלים הראשונים, "Déjà Vu" ו-"Ring The Alarm" שזכו להצלחה במצעדים ברחבי העולם.
מבקרי המוזיקה ברחבי העולם שיבחו את השיר, במיוחד "פיצ'פורק" וה"רולינג סטון" שהציבו את השיר בראשי במצעדים שלהם של שנות ה-2000. הסינגל זכה בעשרות פרסים ברחבי העולם, ואף היה מועמד לפרס גראמי על שיר השנה בשנת 2007.
"Irreplaceable" הוא הסינגל הרביעי של ביונסה שנכנס למקום הראשון בארצות הברית.
הסינגל הגיע למקומות הראשונים בעשרות מצעדים ברחבי העולם ביניהם אוסטרליה, בריטניה, קנדה, דנמרק, צרפת, איטליה, שווייץ ועוד עשרות מדינות אחרות ברחבי העולם.
הסינגל זכה להצלחה ענקית בארצות הברית כאשר נכנס למקום הראשון במצעד ההוט 100 של הבילבורד ושהה שם עשרה שבועות רצופים, מספר השבועות הגדול ביותר באותה שנה.
במצעד סוף השנה שכבש את המקום הראשון במצעד ההוט 100 של הבילבורד.
במצעד שירי העשור בארצות הברית של שנות ה-2000 השיר הגיע למקום ה-25.
השיר "Irreplaceable" פורסם על ידי חברת התקליטים קולומביה ונכתב על ידי ביונסה וני-יו.
זוהי בלדת פופ עם השפעות של R&B.
המילים של השיר הן על התמוטטות של מערכת יחסית של אישה עם גבר בוגדני, ולשיר יש מסר על עוצמה נשית.
הקליפ של השיר הופק על ידי אנתוני מנדלר, וזכה להצלחה גדולה בשל העובדה שהיה מועמד למספר רב של פרסים ברחבי העולם וזכה בחלק גדול מהם.
הקליפ היה להופעת הבכורה של הלהקה החדשה של ביונסה ונחשב לאחד הקליפים הטובים לשנת 2007. הקליפ היה מיועד לקליפ של השנה בטקס פרסי ה-VMA של שנת 2007.
מצעדים (2007)מיקום שיאשווייץ9קנדה2דנמרק9אירופה (100 סיגנלים חמים)7צרפת10צרפת מצעד רדיו3בריטניה4הונגריה1אירלנד1איטליה10ניו זילנד1ארצות הברית (בילבורד הוט 100)1ארצות הברית (שירי פופ)1
מצעדים (2006)מיקום שיאאירלנד17בריטניה29אוסטרליה42צרפת67גרמניה79הונגריה44איטליה53בריטניה120ארצות הברית (בילבורד הוט 100)1ארצות הברית מכירות3ארצות הברית שירי פופ3
מצעדי עשור 2000sמיקום שיאארצות הברית R&B45ארצות הברית רינגטונים7ארצות הברית שירי פופ40ארצות הברית (בילבורד הוט 100)25
IronPython היא יישום של שפת התכנות python המיועד לטכנולוגיית NET.
הפרויקט נוצר ונתמך על ידי ג'ים הוגונין עד שפורסם רשמית בספטמבר 2006. לאחר מכן הוא נתמך על ידי צוות פיתוח של מיקרוסופט, עד לגרסת 2.7 בטא.
מיקרוסופט זנחה את התמיכה בפרויקט (ובפרויקט המקביל שלו IronRuby) בשנת 2010 ואז עבר הוגונין לעבוד בחברת גוגל.
בדצמבר 2008 יצאה לאור גרסת IronPython 2.0.
לאחר הפסקת התמיכה של מיקרוסופט, לקחה על עצמה את התמיכה קבוצת מפתחים ממיקרוסופט בהתנדבות, תחת CodePlex.
התוכנה חינמית, קוד פתוח וניתנת למימוש תחת ויז'ואל סטודיו.
Is That for Me (בעברית: האם זה בשבילי) הוא סינגל שהוקלט על ידי הדיג'יי שוודי אלסו, והזמרת הברזילאית אניטה.
השיר יצא לאור ב-13 באוקטובר 2017, כסינגל שלא נכלל באף אלבום, ובסמוך לכך הועלה גם לרשת הסטרימינג העולמית, ספוטיפיי.
עם יציאתו נכנס השיר אל המקום ה-41 במצעד הרשמי שבברזיל, ה-7 במצעד שבמקסיקו, וה-53 במצעד שבפורטוגל.
השיר נכתב על ידי פו הדוב, אניטה ואלסו, והופק על ידי אלסו גם כן.
מבקרי המוזיקה שיבחו את הצמד על תוכנו הלירי של השיר, ואף אמרו כי "הוא להיט עתידי".
השיר שהוציאה לאחר מכן במסגרת הפרויקט היה "Downtown", שיצא בשיתוף הזמר הקולומביאני ג'יי באלווין, שאירח את אניטה בעבר גם ברמיקסשיצא עבור השיר "Ginza".
הווידאו קליפ הנלווה שיצא לשיר בוים על ידי מנואל נוגירה, וצולם ביער האמזונאס שבמנאוס, אמזונס, ב-9 באוקטובר 2017. הצילמום של הקליפ נערכו במשך ארבעה ימים מפרסומו, והוא נערך בזמן הקצר ביותר בכל הקריירה של אניטה.
בקליפ נראים השניים כשהם ביער האמזונאס, מחליפים תלבושות רבות, ורוקדים לצלילי השיר.
הקליפ צבר קרוב ל-80 מיליון צפיות.
איירון פורט הייתה חברת אבטחת מידע אמריקאית, שעסקה בפיתוח תוכנה להגנה מפני איומים אפליקטיבים, אבטחת תיבות ולחימה בדואר זבל אלקטרוני.
החברה נוסדה על ידי סקוט וייס (Scott Weiss) וסקוט בניסטר (Scott Banister) בחודש דצמבר 2000 תחת השם IronPort AntiSpam.
משרדיה הראשיים נמצאים בעיר סן ברונו, סן פרנסיסקו, ארצות הברית.
בתאריך 24 בנובמבר 2003 דיווחה IronPort על רכישת חברת SpamCop המתמחה בסינון תכנים.
בתאריך 4 בינואר 2007, נרכשה החברה על ידי סיסקו מערכות תמורת 830 מיליון דולר.
הליך הרכישה הסתיים בתאריך 25 ביוני 2007 וכיום הפכה החברה להיות חלק מהחטיבה העסקית של מיזם SensorBase, שירות המאפשר בניית פרופיל סיכון לפי כתובת IP.
Cisco Email Security Appliance - שירות המספק הגנה על תיבת הדואר ולחימה בדואר זבל אלקטרוני.
Irreemplazable הוא המיני-אלבום הראשון של הזמרת-יוצרת האמריקאית, ביונסה.
המיני-אלבום יצא לאור ב-27 באוגוסט 2007, על ידי חברת התקליטים קולומביה רקורדס ו-Music World Entertainment.
עם יציאתו נכנס המיני-אלבום אל המקום ה-105 במצעד הבילבורד 200.
המיני-אלבום מכיל מספר שירים של הזמרת מתוך אלבומה B'Day אשר מתורגמים לספרדית כולל רמיקסים לשירי אחרים באלבום.
בנוסף, הוא גם מכיל דיסק נוסף של מהדורה מורחבת שיצאה בצפון אמריקה שהיא בעצם גם המהדורה המורחבת של B'Day.
האלבום הופק על ידי הזמר הקובני-אמריקאי רודי פרז אשר גם סייע לתרגם את השירים לספרדית.
עותקים שנרכשו מחברת וולמארט כוללים גם די וי די של הופעה של ביונסה, הופעות טלוויזיוניות וקטעי מאחורי הקלעים.
האלבום קיבל ביקורות מעורבות: אנדי קלמן מ-AllMusic מתח ביקורת על חוסר תוכן באלבום ועל כך שיצא מספר חודשים לאחר הוצאת מהדורת הדלוקס של B'Day.
האלבום לא זכה להצלחה בארצות הברית כאשר הגיע בשבוע הראשון ליציאתו למקום ה-105 במצעד הרשמי של המדינה ומכר במדינה עד היום 57 אלף עותקים בלבד.
גם במצעד אלבומי ה-R&B וההיפ-הופ האלבום לא זכה להצלחה כאשר פתח במקום ה-41. אך במצעד הלטיני הרשמי של אמריקה הלטינית האלבום הגיע למקום ה-3 ולמקום ה-2 במצעד אלבומי הפופ הלטיני.
השיר "Bello Embustero" שהוא למעשה תרגום בספרדית לשיר "Beautiful Liar" הועמד לפרס "תקליט השנה" בטקס פרסי הגראמי הלטיני.
"" (בעברית: "האם זה בסדר?") הוא שיר שהוקלט על ידי הזמרת-יוצרת האמריקאית ליידי גאגא, מתוך הפסקול הראשון שלה, A Star Is Born.
השיר יצא לאור ב-5 באוקטובר 2018, על ידי חברת התקליטים אינטרסקופ רקורדס, ביחד עם שאר שירי הפסקול.
עם יציאתו נכנס השיר אל המקום העשירי במצעד השירים שבשוודיה.
השיר נכתב על ידי ליידי גאגא, מארק נילן ג'וניור, ניק מונסון, די ג'יי ווייט שאדו ואהרון רייטייר והופק על ידי גאגא, נילן ג'וניור, מונסון ודי ג'יי ווייט שאדו, בדומה לשיר "Look What I Found".
בנוסף לכך, השיר מבוצע במפתח G-dur עם קצב מתון של 105 פעימות לדקה.
בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-75 מיליון השמעות.
האודיו הרשמי שיצא עבור השיר פורסם בערוץ ה-Vevo של ליידי גאגא ב-5 באוקטובר 2018. באודיו ניתן לראות את עטיפת הפסקול, A Star Is Born.
האודיו זכה להצלחה רבה כאשר צבר למעלה מ-37 מיליון צפיות.
קליפ המילים של השיר צבר למעלה מ-35 מיליון צפיות.
ב-29 במרץ 2019, עלה ליוטיוב סרטון בו מוצגים קטעים מתוך הסרט "כוכב נולד", בו מופיע השיר.
הסרטון צבר למעלה מ-11 מיליון צפיות.
Irresistible (בעברית: שֶׁאֵין לַעֲמוֹד בְּפַנָיו) הוא אלבומה השני של הזמרת ג'סיקה סימפסון אשר יצא ב־25 במאי 2001 על ידי קולומביה רקורדס.
סימפסון החלה לעבוד על האלבום ביולי שנה קודם עם מספר מפיקים וכותבים, בהם קורי רוני, רודני ג'רקינס ו-וולטר אפנסיב.
בניגוד לאלבומה הקודם שכלל בעיקר בלדות, אלבום זה הכיל שירים קצביים יותר בסגנון R&B והיפ הופ.
סימפסון הגדירה את האלבום כשילוב של המוזיקה של מריה קארי ובריטני ספירס.
מבחינה לירית האלבום עוסק באהבה, שברון לב, מיניות וכבוד עצמי.
באותה תקופה אלבום הבכורה שלה לא זכה להצלחה מסחרית גדולה ולכן סימספון חשבה מחדש על הכיוון של הקריירה שלה.
על פי הצעת מנהלי חברת התקליטים שלה סימפסון החליטה להתעמק יותר בפופ ו־R&B ולנסות להידמות יותר לזמרות כמו בריטני ספירס וכריסטינה אגילרה על מנת לפנות לקהל צעיר יותר, דבר אשר חשבה שיכול לעזור לקריירה שלה.
עם הוצאתו לאור האלבום קיבל ביקורות שליליות כאשר רבים מהמבקרים כינו את האלבום כ"גנרי" וכסובל מ"הפקת יתר".
האלבום הגיע למקום ה־6 בארצות הברית אך מאוד מהר נפל במצעד ובסופו של דבר מכירותיו הסתכמו ב־900 אלף עותקים בארצות הברית (מעמד אלבום זהב) וב־1.1 מיליון עותקים נוספים בשאר העולם.
גם במצעדים בשאר העולם האלבום לא זכה להצלחה כאשר התברג במצעדים של מספר מדינות מצומצם וברובם במקומות נמוכים והצליח להגיע למעמד זהב ב־3 מדינות בלבד, ללא מעמדות פלטינה.
שני סינגלים יצאו מתוך האלבום: הראשון הוא שיר הנושא של האלבום אשר זכה להצלחה כאשר הגיע למקום ה־19 במצעד האירופאי, למקום ה־15 בארצות הברית ולמקום ה־16 בקנדה.
הסינגל השני מהאלבום היה השיר "A Little Bit" אך בניגוד לקודמו השיר לא זכה להצלחה.
על מנת לקדם את האלבום יצאה סימפסון באותה שנה לסיבוב ההופעות ראשון שלה "DreamChaser Tour".
Is הוא אלבום האולפן השלישי של הפסנתרן האמריקאי צ'יק קוריאה, שפורסם בשנת 1969 על ידי חברת Solid State .
בשנת 2002, חברת Blue Note Records פרסמה מחדש את כל הרצועות מאלבום זה, בנוסף למספר רצועות בונוס.
זהו אלבום ג'אז ופיוז'ן, אשר הוקלט על ידי קוריאה ומספר נגנים נוספים, שחלקם ילוו אותו עוד שנים רבות באלבומיו.
האלבום מורכב מארבעה קטנים, שהראשון בהם הוא "Is", כשם האלבום, האורך כמעט חצי שעה.
מלבד הקטע השני, "Jamala", שמות הקטעים יחדיו מרכיבים את הביטוי "This Is It" ("זהו זה"), כאשר האחרון, שנושא את שם המילה האחרונה בצירוף, אורך חצי דקה בלבד, ו"סוגר" את האלבום.
צ'יק קוריאה - פסנתר, פסנתר חשמלי
בני מאופין - סקסופון טנור
הוברט לואס - חליל, חליל פיקולו
הוראס ארנולד - כלי הקשה
(בתרגום לעברית: מישהו ער?) היה אתר פורנוגרפי אמריקאי שהוקם בשנת 2010 על ידי האנטר מור שהמוטו שלו היה "רשע טהור" (pure evil).
האתר היה מבוסס תוכן גולשים, והיה מאפשר למשתמשים לשלוח תמונות או וידאו בצורה אנונימית ובעילום שם, בעיקר תמונות עירום או בעלות אופי מיני בוטה.
לאחר כל העלאת סרטון או תמונה אליו נשלחה למשתמש הודעת מחמאה בנוסח "תודה על היותך רשע".
האתר היה נתון למחלוקת גדולה בגלל השכיחות של פורנוגרפיית נקמה שהכיל, שרבות מהן הוגשו על ידי שותפים רומנטיים לשעבר ללא הסכמה ומתוך כוונת זדון.
האתר נסגר באפריל 2012, הדומיין שלו נחסם לגישה באתר ארכיון האינטרנט ונמכר לקבוצה הפועלת נגד בריונות.
בזמן הקצר שהאתר היה קיים, אירעו מספר תקריות חריגות.
להקת הרוק A Day to Remember סירבה לנגן בפסטיבל Bamboozle 2011, בידיעה שהאנטר מור נכח.
הם דרשו שמארגני הפסטיבל יוציאו את האנטר מור ממנו, כיוון שהתנגדו לפרסום תמונות עירום של בסיסט הלהקה, ג'ושוע וודוורד, באתר של מור, כמה שבועות לפני כן.
במקרה אחר, באוגוסט 2011, מור הותקף ונדקר בעט על ידי אישה שהופיעה באתר ללא להסכמתה.
מור הצליח להימלט עם פצע בכתף שדרש ניתוח.
האתר הציג תמונות וסרטונים חושפניים של אנשים שאינם דוגמנים מקצועיים, לצד קישורים לפרופילי הרשתות החברתיות שלהם בפייסבוק או בטוויטר.
רבים מהמצולמים זעמו על פרסום התמונות באתר, בטענה שהתמונות המוצגות בו נגנבו מהמחשב האישי שלהם או שותפו עם חברים או חברות לשעבר, וכי התמונות פורסמו כסוג של נקמה.
בשל כך, תוכן האתר נודע בשם "פורנו נקמה".
בנוסף לכך, הוצגו באתר גם תכנים שנחשדו כפורנוגרפיית ילדים ותכנים זואופילים.
על פי הדיווחים, בעל האתר הגיב למכתבי הפסקה מרובים בפשטות "LOL" וטען בקביעות שהחוק מגן על פעילותו.
בינואר 2014, מור ועוזרו לכאורה, צ'ארלס אוונס, נעצרו על ידי ה-FBI והועמדו לדין בבית משפט פדרלי בקליפורניה באשמת גישה לא מורשית למחשב מוגן וגניבת זהות בנסיבות מחמירות.
בפברואר 2015 הודה מור בגניבת זהות בנסיבות מחמירות ובסיוע לגישה לא מורשית למחשב.
ב-2 ביולי 2015, צ'ארלס אוונס הודה באשמת פריצת מחשבים וגניבת זהות, והודה בגניבת מאות תמונות מחשבונות מייל של נשים ומכירתן למור.
נגזר על אוונס יותר משנתיים מאסר וקנס של 2000 דולר.
על מור בדצמבר נגזר שנתיים וחצי שנים בכלא פדרלי עם שלוש שנות פיקוח לאחר שחרורו.
הוא גם נאלץ לעבור הערכה לבריאות הנפש ולשלם קנס של 2000 דולר.
האנטר מור טען שהאתר משך 30 מיליון צפיות בדפים מדי חודש וכן מניב הכנסות של 8,000 עד 13,000 דולר בחודש.
בתגובה להתרברבות פומבית של מור על האתר, מגזין רולינג סטון כינה אותו "האיש השנוא ביותר באינטרנט".
ביולי 2022, הסדרה הדוקומנטרית 'האיש השנוא ביותר באינטרנט' העוסקת באתר האינטרנט 'מישהו ער?' ובמייסדו האנטר מור, הופצה בנטפליקס.